CELEX ID: 32012R0418
Publication Date: 2012-05-16

Document Text:
KOMISJONI RAKENDUSMÄÄRUS (EL) nr 418/2012,
16. mai 2012,
millega muudetakse määrust (EÜ) nr 376/2008 seoses litsentsikohustustega teatavate põllumajandustoodete puhul ning määrust (EÜ) nr 1342/2003 seoses tariifikvoodi alusel imporditava teravilja ja riisi litsentsidest tulenevate õiguste loovutamisega
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 134 ja artikli 161 lõiget 3 koostoimes artikliga 4,
ning arvestades järgmist:
(1)
Määruse (EÜ) nr 1234/2007 artiklite 130 ja 161 kohaselt on komisjonile impordi ja ekspordi haldamiseks antud õigus otsustada, milliste toodete importimisel või eksportimisel tuleb esitada litsents. Litsentside süsteemi vajaduse hindamisel peab komisjon võtma arvesse asjakohaseid vahendeid turgude korraldamiseks ning eelkõige impordi või ekspordi järelevalveks.
(2)
Komisjoni 23. aprilli 2008. aasta määruse (EÜ) nr 376/2008 (millega sätestatakse põllumajandussaaduste ja -toodete impordi- ja ekspordilitsentside ning eelkinnitussertifikaatide süsteemi kohaldamise ühised üksikasjalikud eeskirjad) (2) artikli 1 lõike 2 punkti a alapunktis i, koostoimes kõnealuse määruse II lisa I osa A jaoga, on sätestatud litsentsi esitamise kohustus muu hulgas kõva nisu, sealhulgas kõnealuse määruse artikli 1 lõike 2 punkti a alapunktis iii osutatud tariifikvootide alusel imporditud tooted, odra, terasorgo, v.a seemneks ettenähtud hübriidid, ning kõigi kõnealuste taimede seemneid sisaldavate toodete impordi puhul. Määruses (EÜ) nr 376/2008 on sätestatud ka litsentsi esitamise kohustus manioki, maranta, saalepi, maapirni, bataadi ning sarnaste suure tärklise- või inuliinisisaldusega juurte ja mugulate (värsked, jahutatud, külmutatud või kuivatatud, tükeldamata või tükeldatud või graanulitena) impordi ning saagopalmi säsi ja inimtoiduks ettenähtud bataadi impordi puhul.
(3)
Määruse (EÜ) nr 376/2008 artikli 1 lõike 2 punkti b alapunktis i, koostoimes kõnealuse määruse II lisa II osa A jaoga, on sätestatud litsentsi esitamise kohustus muu hulgas kõva nisu, rukki, odra ja kaera ning kõigi kõnealuste taimede seemneid sisaldavate toodete ekspordi puhul.
(4)
Määruse (EÜ) nr 376/2008 II lisas viidatakse CN-koodidele, et osutada toodetele, mille puhul tuleb esitada impordi- või ekspordilitsents kõnealuses määruses sätestatud tingimuste kohaselt.
(5)
Näib asjakohane kohandada määruse (EÜ) nr 376/2008 II lisa I, II ja III osas kasutatud CN-koode nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta), (3) mida on muudetud komisjoni määrusega (EL) nr 1006/2011, (4) I lisas kasutatud CN-koodidega. Selguse huvides on vaja määruse (EÜ) nr 376/2008 II lisas teha mõned väikesed keelelised muudatused.
(6)
Lihtsustamise eesmärgil ning liikmesriikide ja ettevõtjate halduskoormuse vähendamiseks tuleks tühistada impordilitsentside esitamise nõue kõva nisu seemnete, sealhulgas määruse (EÜ) nr 376/2008 artikli 1 lõike 2 punkti a alapunktis iii osutatud tariifikvootide alusel imporditud tooted, odra, terasorgo, v.a seemneks ettenähtud hübriidid, impordi puhul ning manioki, maranta, saalepi, maapirni, bataadi ning sarnaste suure tärklise- või inuliinisisaldusega juurte ja mugulate (värsked, jahutatud, külmutatud või kuivatatud, tükeldamata või tükeldatud või graanulitena), saagopalmi säsi ja inimtoiduks ettenähtud bataadi impordi puhul ning ekspordilitsentside esitamise nõue kõva nisu, rukki, odra ja kaera seemnete ekspordi puhul.
(7)
Määruse (EÜ) nr 1234/2007 artikli 130 lõike 1 kohaselt on määrusega (EÜ) nr 376/2008 kehtestatud litsentsi esitamise nõue kõigi CN-koodi 1701 alla kuuluvate selliste suhkrutoodete puhul, mida imporditakse muudel soodustingimustel kui tariifikvootide alusel. Kõigi muudel soodustingimustel kui tariifikvootide alusel imporditavate CN-koodi alla kuuluvate toodete puhul esitatav tagatissumma ja impordilitsentside kehtivusaeg on sätestatud määruse (EÜ) nr 376/2008 II lisa I osa C jaos viitena komisjoni valdkondlike määruste erisätetele. Kuna kõnealused määrused on vahepeal tunnistatud kehtetuks, on asjakohane täpsustada kõnealuse jao asjaomaste toodete puhul esitatav tagatissumma ja impordilitsentside kehtivusaeg.
(8)
Määruse (EÜ) nr 376/2008 II lisa I osas on praegu loetletud selliste toodete koodid, mille puhul kehtib impordilitsentsi esitamise nõue. Nõukogu 7. novembri 2006. aasta määruse (EÜ) nr 1667/2006 (glükoosi ja laktoosi kohta) (5) artikliga 2 laienevad CN-koodi 1702 11 00 alla kuuluvale tööstustootele laktoosile ja laktoosisiirupile kõik sätted, ning eelkõige kaubandussüsteem kolmandate riikidega, mis on vastu võetud CN-koodi 1702 19 00 alla kuuluva piimatoote laktoosi ja laktoosisiirupi jaoks. Täielikkuse, läbipaistvuse ja selguse huvides on asjakohane lisada CN-kood 1702 11 00 määruse (EÜ) nr 376/2008 II lisa I osale.
(9)
Litsentside loovutamist, sealhulgas litsentsidest või sertifikaatidest tulenevate õiguste loovutamist käsitlevad horisontaaleeskirjad on sätestatud määruse (EÜ) nr 376/2008 artikli 8 lõikes 1. Määruse (EÜ) nr 376/2008 artikli 1 lõike 2 punkti a alapunkti ii kohaselt välja antud litsentside loovutamisega seotud selguse huvides näib seoses tariifikvootidega olevat asjakohane kohandada komisjoni 28. juuli 2003. aasta määruse (EÜ) nr 1342/2003 (millega sätestatakse teravilja ja riisi impordi- ja ekspordilitsentside süsteemi kohaldamise üksikasjalikud erieeskirjad) (6) artikli 6 lõiget 7.
(10)
Määruseid (EÜ) nr 376/2008 ja (EÜ) nr 1342/2003 tuleks seetõttu vastavalt muuta.
(11)
Selguse huvides on asjakohane sätestada eeskirjad, milles käsitletakse määruse (EÜ) nr 376/2008 artikli 1 lõike 2 punkti a alapunktis iii osutatud tariifikvootide alusel imporditud kõva nisu seemneid sisaldavate toodete, odra, terasorgo, v.a seemneks ettenähtud hübriidid, ning manioki, maranta, saalepi, maapirni, bataadi ning sarnaste suure tärklise- või inuliinisisaldusega juurte ja mugulate (värsked, jahutatud, külmutatud või kuivatatud, tükeldamata või tükeldatud või graanulitena) impordilitsentse; saagopalmi säsi ja inimtoiduks ettenähtud bataadi impordilitsentse ning kõva nisu, rukki, odra ja kaera seemnete ekspordilitsentse, mis kehtivad käesoleva määruse jõustumise kuupäeval.
(12)
Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 376/2008 muutmine
Määruse (EÜ) nr 376/2008 II lisa asendatakse käesoleva määruse lisaga.
Artikkel 2
Määruse (EÜ) nr 1342/2003 muutmine
Määruse (EÜ) nr 1342/2003 artikli 6 lõige 7 asendatakse järgmisega:
„7. Erandina määruse (EÜ) nr 376/2008 artikli 8 lõike 1 sätetest, ei ole selle artikli lõikes 4 osutatud litsentsidest tulenevad õigused loovutatavad.”
Artikkel 3
Üleminekumeetmed
Huvitatud lepinguosaliste taotlusel vabastatakse määruse (EÜ) nr 376/2008 artikli 1 lõike 2 punkti a alapunktis iii osutatud tariifikvootide alusel imporditud kõva nisu seemneid sisaldavate toodete, odra, terasorgo, v.a seemneks ettenähtud hübriidid, ning manioki, maranta, saalepi, maapirni, bataadi ning sarnaste suure tärklise- või inuliinisisaldusega juurte ja mugulate (värsked, jahutatud, külmutatud või kuivatatud, tükeldamata või tükeldatud või graanulitena), saagopalmi säsi ja inimtoiduks ettenähtud bataadi impordilitsentside väljaandmiseks ning kõva nisu, rukki, odra ja kaera seemnete ekspordilitsentside väljaandmiseks esitatud tagatised järgmistel tingimustel:
a)
litsentside kehtivusaeg ei ole käesoleva määruse jõustumise kuupäeval lõppenud;
b)
litsentse on käesoleva määruse kohaldamise kuupäeval kasutatud vaid osaliselt või üldse mitte.
Artikkel 4
Jõustumine
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. mai 2012

EuroVoc Classification:
Level 1: 100147
100156
Level 2: 100250
100193
100192
Level 3: 614
3156
2734
All Concepts: 1642
1644
2734
3190
3191